                        YHTEYDENOTTO
                        ------------

Kun valitset KERMITSAMPO-valikosta kohdan 'Yhteys Palveluun', ohjelma
ryhtyy muodostamaan yhteyttä TeleSampoon valitsemiesi parametrien mukaisesti.

Jos olet valinnut MANUAALI-modeemin, niin ohjelma kehottaa Sinua soittamaan
puhelinnumeron ja painamaan modeemin DATA-näppäintä.

Jos olet valinnut AUTOMAATTI-modeemin, ohjelma alustaa modeemin valitsemasi
ALUSTUS-komennon avulla. Tämän jälkeen ohjelma komentaa modeemin soittamaan
valitsemaasi PUHELINNUMEROON. Mikäli yhteys ei muodostu, ohjelma yrittää
soittaa uudelleen kaksi kertaa. Kun yhteys TeleSampoon on katkaistu, ohjelma
lähettää modeemille valitsemasi PALAUTUS-komennon.

Mikäli yhteydenotossa on ongelmia, käytä komentoa ALT+X. Tämän komennon
avulla pääset pois pääte-emulointitilasta takaisin KERMITSAMPO-ohjelmaan 
ja voit tarkistaa parametrit.

HUOM! 
ALT+X näppäimiä pitää käyttää aina, kun pyritään pääte-emuloinnista 
takaisin KERMITSAMPO-ohjelmaan, oli yhteydenotto ollut onnistunut tai ei.

